فیروز خان (بھارتی اداکار)

بالی وڈ کے نامور اداکار۔ بنگلور میں پیدا ہوئے۔ والد تنولیپٹھان جب کہ والدہ ایرانی نسل سے تعلق رکھتی تھیں۔ بنگلور سے بمبئی آئے تاکہ فلموں میں کام کر سکیں۔

فلمی زندگی 
فلمی کریئر کی ابتدا دوسرے درجے کی فلموں میں بطور معاون اداکار کے شروع کی تھی لیکن فلم اونچے لوگ میں ان کی اداکاری کو کافی سراہا گیا اور انہیں اوّل درجے کی فلمیں ملنے لگیں۔ فلم آدمی اور انسان میں انہیں ان کی اداکاری کے لیے بطور معاون اداکار پہلا فلم فیئر ایوارڈ بھی ملا۔

ہدایتکاری 
خان نے خود کو محض اداکاری تک محدود نہیں رکھا انہوں نے فلمیں بھی پروڈیوس کیں اور ہدایت کاری کے میدان میں بھی اپنا لوہا منوا لیا۔ اگر یوں کہا جائے کہ بہ حیثیت ہدایت کار اور فلمساز وہ زیادہ کامیاب تھے تو یہ کچھ غلط نہیں ہو گا۔ انیس سو اسی میں انہوں نے فلم قربانی بنائی یہ فلم ان کے کرئیر کی سب سے کامیاب اور باکس آفس ہٹ فلم تھی اس میں انہوں نے پاکستانی گلوکارہ نازیہ حسن سے ایک گیت گوایا ’آپ جیسا کوئی میری زندگی میں آئے تو بات بن جائے‘ یہ نغمہ بہت ہی مقبول ہوا۔ اس فلم کے بعد انہوں نے کئی کامیاب فلمیں بنائیں۔ انیس سو چھیاسی میں انہوں نے جانباز بنائی۔ اس کے بعد فلم دیا وان جو بہت ہی مقبول ثابت ہوئی اس فلم میں انہوں نے ونود کھنہ کے ساتھ اداکاری بھی کی۔ ونود کھنہ کے ساتھ ان کی یہ دوسری کامیاب فلم تھی پہلی فلم قربانی تھی۔ لیکن ان کی فلم یلغار کے بعد انہوں نے فلمسازی سے بریک لے لیا۔

آخری عمر 
ہی میں انہوں نے کامیڈی فلم ' ویلکم ' میں کام کیا۔ یہ ان کی آخری فلم تھی اس کے بعد سے وہ مستقل بیمار رہنے لگے۔ ان کے آخری وقتوں میں ان کے بیٹے فردین خان برابر ان کے ساتھ رہے۔ اپنے والد کی تیمارداری کی وجہ سے فردین نے کوئی فلم سائن نہیں کی۔ فیرو خان کو فلمی صنعت میں ان کی کارکردگی کے لیے سن دو ہزار میں فلم فیئر نے لائف ٹائم اچیومینٹ ایوارڈ سے بھی نوازا گیا۔

اسٹائل 

خان کو جانوروں سے بہت محبت تھی اور اسی لیے ان کی ہر فلم میں کوئی نہ کوئی جانور ضرور ہوتا تھا۔ خان کا اداکاری کا اپنا انداز تھا۔ جس طرح آج کل سلمان خان اپنے سٹائل کے لیے مشہور ہیں اسی طرح کسی وقت فیروز خان جانے جاتے تھے۔ خان نے اپنی پوری زندگی بہت ہی شاہانہ انداز میں گزاری۔

حوالہ جات 

1939ء کی پیدائشیں
2009ء کی وفیات
افغان نژاد ہندوستانی شخصیات
اکیسویں صدی کے بھارتی فلمی ہدایت کار
اکیسویں صدی کے بھارتی مرد اداکار
اموات بسبب سرطان
اموات بسبب سرطان پھیپھڑا
بنگلور کے فلم پروڈیوسر
بنگلور کے مرد اداکار
بیسویں صدی کے بھارتی فلم ہدایت کار
بیسویں صدی کے بھارتی مرد اداکار
بھارت کے ٹیلی ویژن پیش کنندگان
بھارت میں سرطان سے اموات
بھارتی فلمی اداکار
بھارتی مرد صوتی اداکار
بھارتی مرد فلمی اداکار
بھارتی مرد ٹیلی ویژن اداکار
بھارتی مسلم شخصیات
پشتون شخصیات
پشتون نژاد بھارتی شخصیات
ہندی زبان کے فلم ہدایت کار
ہندی سنیما کے مرد اداکار
ہندی فلم پروڈیوسر
ہندوستانی شیعہ شخصیات
1919ء کی پیدائشیں
فلم فیئر فاتحین
فلم فیئر حاصل زیست اعزاز یافتگان